***Ιστορίες της Πετρούπολης*** ( ρωσικά: Петербургские повести) είναι μια συλλογή έργων του συγγραφέα Νικολάι Γκόγκολ που διαδραματίζονται στην Αγία Πετρούπολη κατά τη δεκαετία 1830 - 1840. Η συλλογή δημοσιεύθηκε το 1843.

Περιεχόμενο
-----------

Η συλλογή περιλαμβάνει πέντε νουβέλες:

Ιστορίες που δημοσιεύτηκαν για πρώτη φορά το 1835 στη συλλογή *Αραβουργήματα*:

* *Το πορτραίτο* (1833-1834)
* *Το ημερολόγιο ενός τρελού* (1834)
* *Λεωφόρος Νιέφσκι* (1833-1834)

Επίσης:

* *Η μύτη* (γράφτηκε το 1832-1833 και δημοσιεύτηκε για πρώτη φορά το 1836, σε λογοτεχνικό περιοδικό) και
* *Το παλτό* (δημοσιεύτηκε το 1843).

Περιγραφή
---------

Τα διηγήματα είναι γραμμένα και δημοσιευμένα σε διαφορετικές εποχές και μόνο εκ των υστέρων ο Γκόγκολ τα συγκέντρωσε στη συλλογή, καθώς όλα διαδραματίζονται στην Αγία Πετρούπολη, που απεικονίζεται ως μια ψυχρή και γκρίζα πόλη, στην οποία ο άνθρωπος είναι αδύνατο να διατηρήσει την ανθρωπιά του και συνθλίβεται από την απειλητική πραγματικότητα.Ο Γκόγκολ απεικονίζει τους χαρακτήρες του με ανθρώπινη συμπόνια και ιδιότυπο σατιρικό και συχνά πικρό χιούμορ.

Ο Γκόγκολ, που γεννήθηκε στο Σορότσινσκι, ένα μικρό ουκρανικό χωριό, έζησε στην πρωτεύουσα της Ρωσικής Αυτοκρατορίας από το 1828 έως το 1836, όπου αρχικά στράφηκε στην τέχνη και στη συνέχεια εργάστηκε ως δημόσιος υπάλληλος και ασχολήθηκε με τη λογοτεχνία. Κατά τη διάρκεια της παραμονής του στην Πετρούπολη σχετίστηκε με τον Βασίλι Ζουκόφσκι και ιδιαίτερα με τον Αλέξανδρο Πούσκιν, ο οποίος άσκησε μεγάλη επιρροή στο έργο του, και πολλούς καλλιτέχνες.

Σε αντίθεση με την πρώτες του συλλογές *Βραδιές σε ένα αγρόκτημα κοντά στη Ντικάνκα* και *Μίργκοροντ*, όπου μέσα από φανταστικές ιστορίες βασισμένες σε λαϊκούς θρύλους με κακά πνεύματα, φαντάσματα, βρικόλακες και μάγισσες παρουσιάζεται μια γραφική εικόνα της ουκρανικής ζωής τον 17ο-18ο αιώνα, η δράση στις νουβέλες της Πετρούπολης κινείται στο αστικό περιβάλλον και είναι ρεαλιστική. Ο διάβολος δεν εμφανίζεται πλέον προσωποποιημένος, ο Γκόγκολ έχει απομακρυνθεί από τις απόκοσμες μυστικιστικές αφηγήσεις. Ωστόσο, κι εδώ δρουν δαιμονικές δυνάμεις και συμβαίνουν φανταστικά, αλλόκοτα και παράλογα πράγματα. Η πραγματικότητα παρουσιάζεται σαν ψέμα και εξαπάτηση και ο κόσμος δεν είναι παρά μόνο μάσκα και επιφάνεια.

Παραπομπές
----------

1. ↑ . «philo-lettres.fr/litterature-etrangere/litterature-russe/gogol/gogol-petersbourg/».
2. ↑ . «bacfrancais.com/bac\_francais/resume-gogol-nouvelles-saint-petersbourg».
3. ↑ . «critiqueslibres.com/Nouvelles de Pétersbourg de Nicolas Gogol».
4. ↑ . «tvxs.gr/news/Γκόγκολ».
5. ↑ . «babelio.com/auteur/Nikolai-Gogol».
6. ↑ . «britannica.com/biography/Nikolay-Gogol».
7. ↑ . «fondeco.ru/el/chitat-onlain-knigu-vechera-na-hutore-bliz-dikanki-nikolai-gogol/».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4488734-6
* BNF: cb13337741x (data)

 |

 |


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Έργα του Νικολάι Γκόγκολ |
| --- |
|  |
| Μυθιστορήματα | 
* *Ταράς Μπούλμπα*
* *Νεκρές ψυχές*
 |
|  |
| Θεατρικά έργα | 
* *Ο επιθεωρητής*
* *Τα παντρολογήματα*
* *Οι παίκτες*
* *Παράσημο Βλαδιμήρου τρίτης τάξης*
 |
|  |
| Συλλογές | 
* *Βραδιές σε ένα αγρόκτημα κοντά στη Ντικάνκα*
* *Μίργκοροντ*
* *Αραβουργήματα*
* *Ιστορίες της Πετρούπολης*
 |
|  |
| Νουβέλες | 
* *Το πανηγύρι στο Σορότσινσκι*
* *Η νύχτα του Αι-Γιάννη*
* *Νύχτα του Μάη ή η πνιγμένη κόρη*
* *Το χαμένο γράμμα*
* *Νύχτα Χριστουγέννων*
* *Μια τρομερή εκδίκηση*
* *Ο Ιβάν Φιόντοροβιτς Σπόνκα και η θεία του*
* *Το μαγεμένο μέρος*
* *Οι γαιοκτήμονες του παλιού καιρού*
* *Ο Βίι*
* *Ο καβγάς των δύο Ιβάν*
* *Το πορτρέτο*
* *Λεωφόρος Νιέφσκι*
* *Το ημερολόγιο ενός τρελού*
* *Η μύτη*
* *Η άμαξα*
* *Το παλτό*
 |

 |